O S N O V N A Š K O L A

**VJEKOSLAVA PARAĆA**

S O L I N

KLASA: 602-02717-01/25

URBROJ: 2180/01-08-01-17-1

**IZVJEŠĆE O RADU ŠKOLE**

**NA KRAJU**

**ŠKOLSKE GODINE 2016./2017.**

SOLIN, 31. kolovoza 2017. godine

**SADRŽAJ:**

1. OSNOVNI PODACI O ŠKOLI
2. UVJETI RADA

1. Obilježja školskog područja

2. Materijalni uvjeti

3. Učiteljski kadar i ostali zaposlenici

1. ORGANIZACIJA RADA

1. Podaci o učenicima, razrednim odjelima i organizaciji nastave

2. Godišnji kalendar rada škole

IV. KULTURNA I JAVNA DJELATNOST

V. ZDRAVSTVENO-SOCIJALNA I EKOLOŠKA ZAŠTITA UĈENIKA

VI. INTERNO STRUĈNO USAVRŠAVANJE

VII. RAD STRUĈNIH ORGANA, STRUĈNIH SURADNIKA I ORGANA

UPRAVLJANJA

1. Rad učiteljskog vijeća

2. Rad razrednih vijeća

3. Rad razrednika

4. Rad stručnih suradnika

5. Rad školskog odbora, vijeća roditelja i vijeća učenika

6. Rad tajništva i administrativno – tehničke službe

VIII. REALIZACIJA NASTAVNOG PLANA I PROGRAMA –

ANALIZA ODGOJNO-OBRAZOVNIH POSTIGNUĆA

1. Ostvarivanje plana nastavnih sati redovite nastave

2. Ostvarivanje plana nastavnih sati izborne nastave – vjeronauk-katolički

3. Ostvarivanje plana nastavnih sati izborne nastave – informatika

4. Ostvarivanje plana nastavnih sati izborne nastave – talijanski jezik

5. Ostvarivanje plana nastavnih sati dodatne i dopunske nastave

6. Ostvarivanje plana izvannastavnih aktivnosti

7. Uspjeh učenika na kraju nastavne i školske godine

IX. REALIZACIJA PLANA IZVANUČIONIČKE NASTAVE

X. STANJE SIGURNOSTI, PROVEDBA PREVENTIVNIH PROGRAMA I

MJERE ZAŠTITE UČENIKA

XI. PRIJEDLOG MJERA ZA STVARANJE ADEKVATNIJIH UVJETA RADA I

MJERA ZA UNAPREĐIVANJE ODGOJNO-OBRAZOVNOG RADA

1. **OSNOVNI PODACI O ŠKOLI:**

Naziv škole: Osnovna škola Vjekoslava Paraća

Adresa: 21210 Solin, Dudini 17

Tel./ fax.: 021-217-876

Tel./ fax.: 021-217-590

E-mail adresa:1. [admin@os-vparac-solin.skole.hr](mailto:admin@os-vparac-solin.skole.hr)

2. [ured@os-vparac-solin.skole.hr](mailto:ured@os-vparac-solin.skole.hr)

Web: <http://os-vparac-solin.skole.hr/>

Broj učenika: 601

Broj razrednih odjela: 27

Ukupan broj zaposlenih: 57

Područne škole: Vranjic, Obala pomoraca 51, 21211 Vranjic

Ravnatelj: Đuro Baloević; e-mail: [duro.baloevic@skole.hr](mailto:duro.baloevic@skole.hr)

1. **UVJETI RADA**
2. **Obilježja školskog područja**

Osnovna škola Vjekoslava Paraća Solin je jedna od tri osnovne škole na području grada Solina.

Centralna škola nalazi se u Sv. Kaju, a područna škola je u Vranjicu.

Zgrada centralne škole izgrađena je 1970. godine za 29 razrednih odjela i zadovoljavala je tadašnje pedagoške norme. Porast broja učenika (2005./2006. čak 1058) povećao je broj razrednih odjela na 44, a zbog nedostatka prostora nastava je organizirana u tri smjene.

Ovakva situacija je bila do početka školske godine 2006./2007. kada je započela s radom Osnovna škola kraljice Jelene (na predjelu Priko Vode) u koju je prešao veći broj učenika i djelatnika. Iz toga proizlaze u posljednjim školskim godinama, velike promjene u organizaciji rada škole i bitno olakšanje i rasterećenje.

Školsko područje se proteže na 5 - 6 kilometarskoj površini.

Ono je dislocirano, raspršeno i dijeli se na:

* područje Svetog Kaja (koje je zapadni dio teritorija grada Solina i graniči s gradom Kaštela), a neposredno je uz matičnu školu te područje na istoku grada Solina koje graniči s područjem grada Splita

Ukupno 98 učenika od 1. - 8.razreda se prevozi s područja Dračevca, Bilica I. i II.,

Zoranićeve, Splitske i Solinske ulice, a udaljenost je 5,5 kilometara od matične škole.

Školi pripada i područna škola Vranjic u kojoj se izvodi nastava od 1. do 4. razreda. Učenici s tog područja od 5. - 8. razreda se prevoze đačkim autobusima svakodnevno u matičnu školu u Svetom Kaju u Solinu (ukupno 38 učenika).

Navedena područja nemaju kvalitetnih kulturnih, javnih, zdravstvenih i drugih urbanih sadržaja i riječ je o rubnim područjima grada Solina i grada Splita koja nisu u dovoljnoj mjeri kvalitetno urbanizirana i ne pružaju dovoljno kvalitetne uvjete života lokalnog stanovništva.

1. **Materijalni uvjeti**

Tijekom ove školske godine nastavljeno je uređenje prostora i okoliša škole te stvaranje kvalitetnijih uvjeta rada. U tijeku je izrada projekta građevinskog uređenja okoliša škole i projekta hortikulturnog uređenja okoliša škole.

Nastavna sredstva i pomagala se redovito nadopunjuju svake godine usprkos sve težim financijskim uvjetima poslovanja, zahvaljujući sredstvima i razumijevanju osnivača škole SDŽ.

Niz godina MZOS ne ispunjava obveze prema školama za nabavku knjižnog lektirnog fonda za učenike, a škola skromnim vlastitim sredstvima nabavlja stručnu literaturu.

Ove godine Grad Solin prihvatio je zamolbu škole i odobrio određena sredstva za tu namjenu.

1. **Učiteljski kadar i ostali zaposlenici**

Popunjenost stručnim kadrom je potpuna i sukladna zakonskim propisima, nema nestručno zastupljene nastave, sve je veći broj djelatnika s visokom stručnom spremom, a nastavni kadar se bitno pomlađuje. Posebno treba istaknuti ekipiranost stručne službe škole (pedagog, psiholog, defektolog-logoped, knjižničar) koji su svi u radnom odnosu na puno radno vrijeme. Pripravnički staž završili i položili stručni ispit: Dujo Boban (Povijest) i Klara Donelli (Hrvatski jezik).

Tijekom školske godine u mirovinu su otišle učiteljica prirode i kemije Mirjana Artić i spremačica Mara Milić.

Broj učitelja i stručnih suradnika: 46

Broj učitelja razredne nastave: 15

Broj učitelja predmetne nastave: 27

Broj stručnih suradnika: 4

Tehničko i ostalo osoblje: 10

Broj pripravnika: 4

Broj mentora i savjetnika: 4

Broj voditelja ŽSV-a: 3

Kvalifikacijska struktura zaposlenih na kraju školske godine: VSS - 34, VŠS – 15, SSS – 5, OŠ - 3, UKUPNO: 57.

1. **ORGANIZACIJA RADA**
2. **Podaci o učenicima, razrednim odjelima i organizaciji nastave**

|  |  |  |  |  |  |  |
| --- | --- | --- | --- | --- | --- | --- |
|  | I.- IV. razred | | V. - VIII. razred | | Ukupno | |
| Učenika | Odjela | Učenika | Odjela | Učenika | Odjela |
| Matična škola | 276 | 12 | 289 | 12 | **565** | **24** |
| PŠ Vranjic | 36 | 3 | 0 | 0 | **36** | **3** |
| Ukupno | **312** | **15** | **289** | **12** | **601** | **27** |

Na kraju nastavne godine broj učenika u školi bio je slijedeći:

|  |  |  |  |  |  |
| --- | --- | --- | --- | --- | --- |
| Razred | **B R O J U Č E N I K A** | | | Tijekom školske godine | |
| Djevojčica | Dječaka | **UKUPNO** | Upisano  ( + ) | Ispisano  ( - ) |
| I. | 37 | 40 | 77 |  |  |
| II.- IV. | 6 | 7 | 13 |  |  |
| II. | 35 | 35 | 70 |  |  |
| III. | 35 | 40 | 75 |  |  |
| IV. | 39 | 38 | 77 |  |  |
| **I. – IV.** | **152** | **160** | **312** | **0** | **0** |
| V. | 48 | 30 | 78 | 1 | 2 |
| VI. | 50 | 32 | 82 |  |  |
| VII. | 30 | 27 | 57 |  |  |
| VIII. | 35 | 37 | 72 |  |  |
| **V. -VIII.** | **163** | **126** | **289** | **1** | **2** |
| **UKUPNO** | **315** | **286** | **601** | **1** | **2** |

U ovoj školskoj godini nastava se izvodi u dvije smjene i to: smjena ¨A” 11 odjela (1.a, 2.a, 2.b, 3.a, 3.b, 4.a, 5.a, 6.a, 6.b, 7.a, 8.a) i smjena „B“ 13 odjela (1.b, 1.c, 2.c, 3.c, 4.b, 4.c, 5.b, 5.c, 6.c, 7.b, 7. C, 8.b, 8.c). Prva i druga smjena se izmjenjuju tjedno s početkom u 8.00 i 14.00 sati, a satovi traju 45’. Završetak nastave u jutarnjoj smjeni je u 13.10, a u poslijepodnevnoj u 19.10 sati.

U jednoj smjeni su manji dio učenika neputnika i učenici putnici (Vranjic, Dračevac, Bilice – ukupno 136 učenika), a u drugoj su isključivo učenici neputnici. Nastava se odvija u petodnevnom radnom tjednu, a smjene se izmjenjuju tjedno. U matičnoj školi je ukupno 565 učenika.

U Vranjicu su tri razredna odjela od 1. do 4. razreda s nastavom u jutarnjoj smjeni (ukupno 36 učenika).

Prijevoz učenika putnika odvija se bez značajnijih problema. Od 2015. godine ponovno usluge prijevoza učenika obavlja tvrtka Promet Split d.o.o.

1. **Godišnji kalendar rada škole**

Nastava je počela u 1. polugodištu 5. rujna, a završila 23. prosinca 2016. godine. U II. polugodištu nastava je započela 16. siječnja, a završila 14. lipnja 2017. godine. Tijekom nastavne godine ostvareno je ukupno 176 nastavnih dana i 1 nenastavni radni dan.

Bilo je planirano ostvariti 178 nastavnih dana ali je temeljem preporuke Ministarstva znanosti i obrazovanja, školski odbor izmijenio Godišnji plan i program rada škole na način da su 12. i 13. siječnja proglašeni nenastavnim danima, a početak II. polugodišta pomaknuo na 16. siječnja 2017. godine.

1. **KULTURNA I JAVNA DJELATNOST**

Plan je ostvaren u cijelosti, a posebno je za naglasiti prisutnost učenika na 8 kazališnih i filmskih predstava, školske priredbe (prijam prvaša, Dani kruha i zahvalnosti za plodove Zemlje, Božić, Dan škole), obilježavanje pokladnog utorka – školske maškare, aktivnosti uz blagdan Svetog Kaja i Svetog Martina, obilježavanje Međunarodnog dana voda, obilježen je Dan kravate, Dan bijelog štapa, Dan sjećanja na žrtvu Vukovara.

U školi se redovito obilježavaju mnogi značajni datumi i događaji iz hrvatske povijesti kroz razne oblike aktivnosti (priredbe, izložbe, posjete, satovi razrednika, nastave povijesti, hrvatskoga jezika, nastava u prirodi).

Početkom nastavne godine djelatnici MUP-a održali su predavanje za “prvašiće” pod nazivom “Što znam i kako se ponašam u prometu”, a tijekom studenoga 2016. i na Prometnom poligonu u Splitu za učenike 4.-ih razreda. Hrvatski školski športski savez u 2.c razredu u našoj školi provodi program “Univerzalne sportske škole”.

Posebno se ističu aktivnosti u realizaciji UNICEF-ovog projekta ¨Za djecu Afrike¨ , projekt Međunarodne eko-škole - dijamantni status.

Treba spomenuti i slijedeće aktivnosti: projekt aktivnosti likovne radionice u kući Parać te likovne radionice u zajedništvu s Udrugom Moje dijete, Solin, suradnja s Udrugom Hrvatski identitet – predavanja i radionice, projekt SIGURNA MREŽA – prevencija Internet nasilja kod djece, provoditelji projekta su Klub trudnica i roditelja Split, Grad Solin i PU Splitsko-dalmatinska uz potporu Ministarstva za demografiju, obitelj, mlade i socijalnu politiku i Ministarstva znanosti i obrazovanja, provedba Večeri matematike, suradnja s Turističkom zajednicom u organizaciji manifestacija Božić u Solinu, SOLINWINTER-fest i Dječjih maškara.

Zahvaljujući donaciji tvrtke CEMEX pokrenut je rad robotičke skupine i uključenje u natjecanje iz robotike Croatian Makers liga.

Treba istaknuti sudjelovanje u realizaciji niza aktivnosti humanitarnog karaktera (Za djecu Afrike, za „1000 radosti“ Hrvatskog Caritasa, za pomoć siromašnijim obiteljima učenika škole), te velike akcije prikupljanja prehrambenih potrepština za potrebe Socijalne samoposluge Solin (pri HCK Solin).

1. **ZDRAVSTVENO-SOCIJALNA I EKOLOŠKA ZAŠTITA UĈENIKA**

U predviđenom programu rada Nastavnog zavoda za javno zdravstvo Splitsko-dalmatinske županije realizirano je cijepljenje učenika, sistematski pregledi učenika 5. i 8. razreda, sistematski pregledi pri upisu u 1.razred, profesionalna orijentacija učenika 8.-ih razreda, ciljani sistematski pregledi prema odabiru, oslobođenje od nastave TZK (u cijelosti ili djelomično – ukupno 19 učenika), predavanja o zdravstvenom odgoju i realizaciji zdravstvenog kurikuluma, stručno predavanje školske liječnice na sjednici učiteljskog vijeća, suradnja s nastavnim osobljem kao i pregled sanitarno – tehničkog stanja škole.

Ove godine školska liječnica održala je posebno predavanje za roditelje na temu cijepljenja djece protiv HPV-a.

1. **INTERNO STRUĈNO USAVRŠAVANJE**

1. Rad stručnih aktiva razredne nastave, kao i predmetne nastave je redovit, a realizira se prema potrebi, a obvezatno na početku i kraju pojedinog polugodišta. Većina aktiva se bavila problemima i pitanjima nabavke nastavnih sredstava, opreme, priručnika, obilježavanja pojedinih datuma, humanitarnim akcijama, planovima i programima, zaduženjima u nastavnom procesu, izvješćima sa seminara, elementima i mjerilima vrednovanja učenika i izrade okvirnih vremenika pisanih provjera znanja.

2. Učitelji i stručni suradnici redovito su prisustvovali stručnim skupovima u organizaciji Agencije za odgoj i obrazovanje, županijskih i međužupanijskih stručnih vijeća i drugih stručnih organizacija i udruga.

3. U okviru sjednica učiteljskog vijeća održana su slijedeća stručna predavanja: „Procjenjivanje i mjerenje znanja“,„Distribucija zaključnih ocjena na kraju školske godine 2015/2016.“**,** „Projektna nastava“ i „Metaučenje (refleksivno ili samoregulirano učenje“.

4. Ove školske godine pripravnički staž u školi obavljalo je 5 pripravnika i to kroz stručno usavršavanje za rad bez zasnivanja radnog odnosa.

1. **RAD STRUĈNIH ORGANA, STRUĈNIH SURADNIKA I ORGANA**

**UPRAVLJANJA**

1. *Učiteljsko vijeće*

Ukupno je održano petnaest (18) sjednica vijeća na kojima se raspravljala i analizirala cjelokupna problematika rada škole.

Učiteljsko vijeće razmatralo je slijedeće stručne teme: Pravilnik o načinima, postupcima i elementima vrednovanja učenika u OŠ i SŠ, Godišnji plan i program rada škole, Školski kurikulum, Ostvarivanje Godišnjeg plana i programa rada škole i Školskog kurikuluma, Okvirni vremenik pisanih provjera znanja u I. i II. polugodištu, Analiza upisa učenika u 1. razred srednje škole, Pravilnik o kriterijima za izricanje pedagoških mjera, obilježavanje Dana kruha, Organizacija nastave i rada škole, Planovi aktivnosti po mjesecima, projekt „SIGURNA MREŽA – prevencija Internet nasilja kod djece“, izrada i prijava EU projekta „Unapređenje pismenosti – temelj cjeloživotnog učenja“, projekt „Osiguranje prehrane djece u OŠ u 9 hrvatskih županija za školsku godinu 2016./2017.“, projekt SOLIN WINTERfest, projekt „Unapređenje oralnog zdravlja djece“ (6.r.), projekt DUDIT test (Lige za prevenciju ovisnosti), projekt „Posjet učenika osmih razreda Vukovaru“, kandidiranje i izbor članova školskog odbora iz reda Učiteljskog vijeća, natječaj i izbor ravnatelja škole, organizacija i provedba humanitarnih akcija, stručna predavanja i radionice, Etičko kodeks neposrednih nositelja odgojno-obrazovne djelatnosti, dopunski rad nakon završetka nastavne godine, Poslovi i obveze uz početak školske godine, poslovi i obveze uz kraj polugodišta i kraj nastavne i školske godine, Kalendar rada škole, Elektronski upis učenika u srednje škole, Upisi učenika u I. razred srednje škole u školskoj godini 2016./2017., imenovanje povjerenstava, Stručno usavršavanje učitelja i stručnih suradnika škole, Prijedlozi za napredovanje učitelja, Projekt UNICEF-a ¨Škole za Afriku¨, Obilježavanje Dana škole, Pedagoške mjere, Popravni ispiti, Natjecanja i smotre učenika OŠ, Učeničke ekskurzije, Projektni eko-dani, Analize uspjeha učenika, zamolbe i zahtjevi roditelja i drugo.

1. *Razredna vijeća*

Održane su po 3 sjednice Razrednih vijeća gdje se nakon svakog polugodišta analizirao uspjeh svakog razreda, odnosno poteškoće u učenju pojedinih učenika, kao i ponašanje učenika, a održane su u pojedinim RO i dodatne sjednice (prema potrebi).

1. *Razrednici/razrednice*

Rad razrednika je bio vrlo dobar. Oni su redovito pratili uspjeh učenika u učenju i vladanju, te organizirali pomoć slabijim učenicima i učenicima s poteškoćama. Također su organizirali izlete i ekskurzije, te posjete kinu, kazalištu, izložbama. Pohvalna je suradnja razrednika s ostalim članovima razrednih vijeća, SRS i s roditeljima učenika.

1. *Stručno - razvojna služba škole*

Službu čine: knjižničarka, pedagoginja, psiholog i defektologinja (svi na puno radno vrijeme).

Zapošljavanjem nove školske knjižničarke intenziviran je rad školske knjižnice, osnovana novinarska skupina i unaprijeđeno uređivanje školske internet stranice.

Dr. sc, Nada Topić, viša knjižničarka, izabrana je za predsjednicu Društva knjižničara u Splitu.

Školska služba ostvarila je zapaženo unapređenje svoje aktivnosti i pomoći učenicima (posebno učenicima s poteškoćama), učiteljima i roditeljima škole.

Služba je napravila niz programa: profesionalne orijentacije, stručne opservacije, prevencije ovisnosti, sistematske preglede i cijepljenje učenika, prevencije i obrade nasilja među djecom, satova razrednika, roditeljske sastanke i drugo.

Ostvaren je upis u prvi razred i formirani odjeli prvog (81 učenik CŠ i 3 učenika PŠ – ukupno obrađeno i testirano 108 učenika) i petog razreda.

Individualnim radom (kontinuirani i diskontinuirani stručni tretman- psiholog, logoped, pedagog) obuhvaćeno je 124 učenika (logopedski tretman 51 učenik; psihološka opservacija i praćenje 73 učenika), a poseban rad odnosio se na 27 učenika s rješenjem županijskog Ureda državne uprave (teškoće u učenju, teškoće u ponašanju, kombinirane teškoće i drugo).

Šest učenika prati nastavu uz pomoć osobnog asistenta/pomoćnika u nastavi uz pomoć različitih oblika financiranja (EU sredstva, županija i grad).

Suradnja s roditeljima obavlja se putem individualnih razgovora ili predavanja na roditeljskim sastancima.

Kontinuirana je i vrlo dobra suradnja stručnog tima i školske liječnice te suradnja s odgojnim skupinama pri našoj školi koje organizira i vodi Centar za odgoj djece i mladeži, Split u koje je uključeno 20 učenika škole. Ova aktivnost za školu je od iznimnog socijalnog i preventivnog značenja.

1. *Školski odbor, vijeće roditelja i vijeće učenika*

Održano je 14 sjednica Školskog odbora, dvije sjednice Vijeća roditelja i dvije sjednice Vijeća učenika. Na dnevnom redu bila su kadrovska pitanja, analize odgojno-obrazovnih rezultata, donošenje temeljnih pravnih i stručnih dokumenata škole, izbor i imenovanje ravnatelja škole, tekući problemi i aktivnosti koji se javljaju tijekom godine i ostali poslovi iz nadležnosti ovih tijela.

Početkom 2017. godine izvršena je procedura izbora novog saziva školskog odbora, a konstituirajuća sjednica održana je 5. travnja 2017. godine. Novi članovi školskog odbora su: Željko Jurin (iz reda radnika škole), Snježana Bonacin i Nada Topić (iz reda članova učiteljskog vijeća), Jasminka Pojer (iz reda Vijeća roditelja), Željko Ljubičić, Ivica Radnić i Ana Biuk (ispred osnivača škole – SDŽ).

Vijeće učenika sudjelovalo je i provelo izbore predstavnika učenika škole za II. saziv Dječjeg gradskog vijeća Grada Solina (konstituirajuća sjednica održana 5. lipnja 2017.).

1. *Tajništvo i administrativno-tehnička služba*

Tajništvo i administrativno-tehnička služba svoj posao obavljaju prema planu rada i tu nemam nikakvih poteškoća. Normativna djelatnost škole usklađena je ili se redovito usklađuje s novim propisima. Bez problema odvija se rad tajništva i računovodstva škole, usprkos novim osobama na tim radnim mjestima (zamjena i novozaposleni).

1. *Ravnatelj*

Osobita pozornost posvećena je praćenju kvalitete odgojno-obrazovnog procesa u školi (analize, sjednice, izvješća, uvid u neposredni nastavni rad učitelja itd.), programu rasterećenja učenika, pomoći učiteljima – početnicima ili na zamjenama.

Značajan dio vremena posvećen je pomoći učenicima s problemima u ponašanju i učenju, učenicima s teškoćama, te se strpljivošću i pružanjem mogućnosti slobodnog iznošenja problema (sandučić povjerenja, rad Vijeća učenika u školi i aktivnosti Dječjeg gradskog vijeća u sklopu projekta Solin – grad prijatelj djece) - dva susreta s Predsjednicom RH K. Grabar-Kitarović, postigla veća ozbiljnost i uspjesi u radu.

Treba istaknuti izvrsnu suradnju triju solinskih osnovnih škola,kao i škola s područja Ispostave Solin, te suradnju i aktivnosti s mnogim čimbenicima na području Grada Solina i gradskom upravom.

Sukladno ovoj dobroj suradnji zajedno s Gradom Solinom solinske škole izradile su zajednički EU projekt na temu „Rad s darovitim učenicima“ i aplicirali za sredstva. Projekt nije imao dovoljno bodova i nije prihvaćen, Škola je u suradnji s OŠ braća Radić, Bračević i Gradom Solinom izradila još jedan EU projekt koji je prijavljen, a čiji se rezultati tek očekuju. To je projekt pod nazivom „Unapređenje pismenosti – temelj cjeloživotnog učenja“.

Velika pozornost i trud učinjeni su u realizaciji međunarodnog projekta Eko-škole (dva projektna dana i sve ostale planirane aktivnosti) - dijamantni status eko-škole, kao i projektu SIGURNA MREŽA – prevencija Internet nasilja kod djece. Eko svijest učenika i učitelja sve je razvijenija, uspješno se održava školski okoliš, maslinik i unutrašnjost škole. Rezultati su zavidni.

Veliki dio vremena i obveza posebno je posvećen daljnjem uređenju i opremanju unutarnjeg i vanjskog školskog prostora, što je u velikoj mjeri vidljivo.

Nastavljeno je niz uspješnih i brojnih izvannastavnih aktivnosti, izvanškolskih aktivnosti (posebno u školskoj športskoj dvorani), kvalitetna djelatnost Školskog športskog društva ¨Salona¨ , školskog Kluba mladih tehničara, školske Likovne radionice, Učeničke zadruge ¨Brnistra¨, realizacija niza projekata.

Ravnatelj škole izabran je za predsjednika Splitsko-dalmatinskog ogranka Hrvatske udruge ravnatelja OŠ i člana Predsjedništva državnog HUROŠ-a, te za voditelja Aktiva ravnatelja – Ispostava Solin.

1. *Ljudski čimbenik*

Radna disciplina i izvršavanje obveza od strane učitelja su pozitivni. To se posebno odnosi na najveći dio učitelja koji su istinski zaljubljenici svoga poziva.

Pedagoška klima, kao i međuljudski odnosi u školi su izrazito pozitivni.

1. **REALIZACIJA NASTAVNOG PLANA I PROGRAMA –**

**ANALIZA ODGOJNO-OBRAZOVNIH POSTIGNUĆA**

Nastavni plan i program, Godišnji plan i program rada škole, Školski kurikulum, te svi ostali planovi i programi obavljeni su kvalitetno i na vrijeme.

**1. Ostvarivanje plana nastavnih sati obveznih nastavnih predmeta**

|  |  |  |  |
| --- | --- | --- | --- |
| RAZRED | PLANIRANO | OSTVARENO | RAZLIKA |
| I. | 2520 | 2537 | + 17 |
| II.-IV. | 665 | 631 | - 34 |
| II. | 1890 | 1894 | + 4 |
| III. | 2520 | 2527 | + 7 |
| IV. | 1890 | 1903 | + 13 |
| V. | 2310 | 2315 | + 5 |
| VI. | 2415 | 2412 | - 3 |
| VII. | 2730 | 2738 | + 8 |
| VIII. | 2730 | 2728 | - 2 |
| **UKUPNO** | **19 670** | **19 685** | **+ 15** |

Napomena:

* U zbroj nastavnih sati redovite nastave nisu uračunati satovi razrednika.
* Nastavni plan i program je realiziran u cijelosti.

**2. Izborna nastava: vjeronauk- katolički**

|  |  |  |  |  |  |
| --- | --- | --- | --- | --- | --- |
| Razred | Broj učenika | | Broj sati | | |
| Uk. broj | Upisano | Planirano | Ostvareno | Razlika |
| I. | 77 | 77 | 280 | 277 | -3 |
| II.-IV. | 13 | 13 | 70 | 69 | 0 |
| II. | 70 | 68 | 210 | 211 | + 1 |
| III. | 75 | 74 | 210 | 211 | + 1 |
| IV. | 77 | 77 | 280 | 278 | -2 |
| **I. – IV.** | **312** | **309** | **1050** | **1047** | **- 3** |
| V. | 78 | 76 | 210 | 217 | + 7 |
| VI. | 82 | 79 | 210 | 212 | + 2 |
| VII. | 57 | 57 | 210 | 210 | 0 |
| VIII. | 72 | 72 | 210 | 213 | + 3 |
| **V . – VIII.** | **289** | **284** | **840** | **852** | **+ 12** |
| **I. - VIII.** | **601** | **593** | **1890** | **1899** | **+ 9** |

Napomena:

Za nastavu katoličkog vjeronauka učenici iskazuju veliko zanimanje (98,67 %). Planirana nastava je u potpunosti realizirana, kao i broj nastavnih sati.

1. **Izborna nastava: informatika**

|  |  |  |  |  |  |
| --- | --- | --- | --- | --- | --- |
| Razred | Broj učenika | | Broj sati | | |
| Uk. broj | Upisano | Planirano | Ostvareno | Razlika |
| V. | 78 | 42 | 210 | 208 | - 2 |
| VI. | 82 | 36 | 210 | 212 | + 2 |
| VII. | 57 | 28 | 210 | 212 | + 2 |
| VIII. | 72 | 23 | 210 | 210 | 0 |
| **V. – VIII.** | **289** | **129** | **840** | **842** | **+ 2** |

Napomena:

Nastavu informatike polazilo je 129 učenika od ukupno 289, što predstavlja 44,64 % učenika viših razreda.

Nastava se izvodi u specijaliziranoj informatičkoj učionici, sa ukupno 16 umreženih računala, laserskim printerom, skenerom, projektorom.

1. **Izborna nastava: talijanski jezik**

|  |  |  |  |  |  |
| --- | --- | --- | --- | --- | --- |
| Razred | Broj učenika | | Broj sati | | |
| Uk. broj | Upisano | Planirano | Ostvareno | Razlika |
| IV. | 86 | 40 | 210 | 209 | -1 |
| V. | 78 | 22 | 70 | 70 | 0 |
| VI. | 82 | 26 | 70 | 70 | 0 |
| VII. | 57 | 15 | 70 | 68 | -2 |
| VIII. | 72 | 12 | 70 | 72 | + 2 |
| **IV. – VIII.** | **375** | **115** | **490** | **489** | **-1** |

Napomena:

Nastavu talijanskog jezika polazilo je 115 učenika od ukupno 375, što predstavlja 30,67 % učenika od 4. do 8. razreda

1. **Dodatna i dopunska nastava**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | **DODATNA NASTAVA** | | | | | | | | | | |  | | |  | | |  | | |  | | |  | | |
| Nast. predm. | I. | | | II.- IV. | | II. | | | | III. | | | | | IV. | | | | | | V. – VIII. | | | | | | **Ukupno** | | | | |
| Plan | | Ostv | Plan | Ostv | Plan | | Ostv | | Plan | | Ostv | | | Plan | | | Ostv | | | Plan | | | Ostv | | | **Plan** | | | **Ostv** | |
| M | 70 | | 70 | 35 | 34 | 105 | | 104 | | 140 | | 138 | | | 105 | | | 107 | | | 105 | | | 104 | | | **560** | | | **557** | |
| HJ |  | |  |  |  |  | |  | |  | |  | | |  | | |  | | | 105 | | | 106 | | | **105** | | | **106** | |
| EJ |  | |  |  |  |  | |  | |  | |  | | | 35 | | | 24 | | | 105 | | | 100 | | | **140** | | | **124** | |
| K |  | |  |  |  |  | |  | |  | |  | | |  | | |  | | | 35 | | | 18 | | | **35** | | | **18** | |
| F |  | |  |  |  |  | |  | |  | |  | | |  | | |  | | | 70 | | | 69 | | | **70** | | | **69** | |
| Bio |  | |  |  |  |  | |  | |  | |  | | |  | | |  | | | 87,5 | | | 55 | | | **87,5** | | | **55** | |
| Pov |  | |  |  |  |  | |  | |  | |  | | |  | | |  | | | 70 | | | 70 | | | **70** | | | **70** | |
| Geo |  | |  |  |  |  | |  | |  | |  | | |  | | |  | | | 87,5 | | | 90,5 | | | **87,5** | | | **90,5** | |
| **Uk.** | **70** | | **70** | **35** | **34** | **105** | | **104** | | **140** | | **138** | | | **140** | | | **131** | | | **665** | | | **612,5** | | | **1155** | | | **1089,5** | |
|  | | **DOPUNSKA NASTAVA** | | | | | | | | | | | | | |  | | |  | | |  | | |  | | |
| Nast. predm. | I. | | | II.- IV. | | II. | | | III. | | | | | IV. | | | | | | V. – VIII. | | | | | | **Ukupno** | | | | |
| Plan | | Ostv | Plan | Ostv | Plan | Ostv | | Plan | | Ostv | | | Plan | | | Ostv | | | Plan | | | Ostv | | | **Plan** | | | **Ostv** | |
| HJ | 70 | | 66 | 18 | 17 | 53 | 51 | | 70 | | 68 | | | 53 | | | 53 | | | 105 | | | 104 | | | **369** | | | **359** | |
| M | 70 | | 67 | 17 | 16 | 52 | 51 | | 70 | | 69 | | | 52 | | | 53 | | | 140 | | | 140 | | | **401** | | | **396** | |
| EJ |  | |  |  |  |  |  | | 35 | | 27 | | |  | | |  | | | 105 | | | 104 | | | **140** | | | **131** | |
| **Uk.** | **140** | | **133** | **35** | **33** | **105** | **102** | | **175** | | **164** | | | **105** | | | **106** | | | **350** | | | **348** | | | **910** | | | **886** | |

Za dopunsku i dodatnu nastavu ukupno je planirano 2065 nastavnih sati, a ostvareno je ukupno 1975,5 nastavnih sati.

1. **Izvannastavne aktivnosti**

|  |  |  |  |
| --- | --- | --- | --- |
| Aktivnost | Planirano | Ostvareno | Broj učenika |
| Likovna radionica | 35 | 35 | 10 |
| Dramsko-recitatorska skupina | 35 | 34 | 6 |
| Literarna skupina | 35 | 33 | 4 |
| Caritativna skupina | 35 | 35 | 6 |
| Recitatorska skupina | 35 | 33 | 10 |
| Likovno-glazbena skupina | 35 | 35 | 13 |
| Radost igre i modeliranja | 35 | 33 | 8 |
| Kreativna skupina | 35 | 35 | 15 |
| Športske skupine - Nogomet | 70 | 70 | 25 |
| Dramska skupina | 35 | 35 | 24 |
| Ritmička skupina | 35 | 34 | 19 |
| Glazbena skupina | 35 | 34 | 12 |
| Radionica „Mali koraci“ | 35 | 35 | 17 |
| Vjeronaučna skupina | 35 | 33 | 10 |
| Likovna radionica - viši | 175 | 172 | 14 |
| Novinarska skupina | 35 | 55 | 24 |
| Sigurno u prometu | 70 | 68 | 7 |
| Klub mladih tehničara | 70 | 74 | 6 |
| Školski zbor | 70 | 70 | 42 |
| Mladi klaviristi | 70 | 70 | 14 |
| „Talijanski i ja“ | 70 | 68 | 23 |
| Eko skupina | 70 | 64 | 21 |
| Vjeronaučna skupina | 70 | 67 | 9 |
| Biblijska skupina | 70 | 70 | 10 |
| Povijesna skupina | 35 | 34 | 4 |
| Učenička zadruga | 105 | 103 | 37 |
| ŠSD - Košarka | 105 | 105 | 24 |
| ŠSD - Odbojka | 70 | 70 | 15 |
| **Ukupno** | **1610** | **1607** | **419** |

Napomena**:** Programi rada navedenih skupina čine okosnicu kulturnih, sportskih, ekoloških i javnih programa rada Škole.

1. **USPJEH UČENIKA NA KRAJU NASTAVNE I ŠKOLSKE GODINE**

Izostanci učenika i pedagoške mjere

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Razred | **IZOSTANCI UČENIKA** | | | **PEDAGOŠKE MJERE** | | | | | | | |
| Opravdani | Neopr. | UK | Pohvala | Nagrada. | Uk, | Pisana opomena | Ukor  RV | Strogiukor UV | Prese  -ljenje | UK: |
| I. | 2285 | 0 | 2286 | 21 | 0 | 21 | 0 | 0 | 0 | 0 | 0 |
| II.- IV. | 356 | 0 | 356 | 2 | 0 | 3 | 0 | 0 | 0 | 0 | 0 |
| II. | 2300 | 0 | 2300 | 22 | 0 | 22 | 0 | 0 | 0 | 0 | 0 |
| III. | 2135 | 0 | 2135 | 31 | 0 | 31 | 0 | 0 | 0 | 0 | 0 |
| IV. | 2733 | 10 | 2743 | 10 | 0 | 10 | 0 | 0 | 0 | 0 | 0 |
| **I.-IV.** | **9809** | **10** | **9819** | **86** | **0** | **86** | **0** | **0** | **0** | **0** | **0** |
| V. | 3339 | 5 | 3344 | 20 | 0 | 20 | 4 | 1 | 0 | 0 | 5 |
| VI. | 4792 | 8 | 4800 | 25 | 0 | 25 | 2 | 0 | 0 | 0 | 2 |
| VII. | 2613 | 26 | 2639 | 19 | 0 | 19 | 5 | 0 | 0 | 0 | 5 |
| VIII. | 4736 | 53 | 4789 | 13 | 13 | 26 | 18 | 1 | 0 | 0 | 19 |
| **V.-VIII.** | **15480** | **92** | **15572** | **77** | **13** | **90** | **29** | **2** | **0** | **0** | **31** |
| **I.-VIII.** | **25289** | **102** | **25391** | **163** | **13** | **176** | **29** | **2** | **0** | **0** | **31** |

Prosječan broj izostanaka po učeniku: niži razredi - 31,47 sati; viši razredi - 53,88 sati; svi učenici - 42,24 sati.

Uspjeh učenika na kraju nastavne godine (14. lipnja 2017.)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Razred | Ukupan broj učenika | Učenici koji prelaze u viši razred  s uspjehom | | | | | Ponavlja  razred | Razredni  ispit | Upućeni na dopunski rad | | | Upućeni na  popravni ispit | | | Po čl. 60 ZOOSŠ. |
| 5 | 4 | 3 | 2 | UK |  |  | 1 | 2 | UK | 1 | 2 | UK |  |
| I. | 77 | 61 | 16 |  |  | 77 | 0 | 0 |  |  | 0 |  |  | 0 | 0 |
| II.-IV. | 13 | 10 | 2 | 1 |  | 13 | 0 | 0 |  |  | 0 |  |  | 0 | 0 |
| II. | 70 | 48 | 18 | 4 |  | 70 | 0 | 0 |  |  | 0 |  |  | 0 | 0 |
| III. | 75 | 53 | 20 | 2 |  | 75 | 0 | 0 |  |  | 0 |  |  | 0 | 0 |
| IV. | 77 | 33 | 33 | 11 |  | 77 | 0 | 0 |  |  | 0 |  |  | 0 | 0 |
| I. – IV. | **312** | **205** | **89** | **18** | **0** | **312** | **0** | **0** | **0** | **0** | **0** | **0** | **0** | **0** | **0** |
| V. | 78 | 21 | 25 | 27 |  | 73 | 0 | 0 | 5 |  | 5 |  |  | 0 | 0 |
| VI. | 82 | 25 | 33 | 15 |  | 73 | 0 | 0 | 5 | 4 | 9 |  |  | 0 | 0 |
| VII. | 57 | 19 | 15 | 19 |  | 53 | 0 | 0 | 3 | 1 | 4 |  |  | 0 | 0 |
| VIII. | 72 | 13 | 34 | 21 | 2 | 70 | 0 | 0 | 2 |  | 2 |  |  | 0 | 0 |
| V.-VIII. | **289** | **78** | **107** | **82** | **2** | **269** | **0** | **0** | **15** | **5** | **20** | **0** | **0** | **0** | **0** |
| **Ukupno** | **601** | **283** | **196** | **100** | **2** | **581** | **0** | **0** | **15** | **5** | **20** | **0** | **0** | **0** | **0** |
| % | | 47,09 | 32,61 | 16,64 | 0,33 | **96,67** |  |  |  |  | **3,33** |  |  | **0** | **0** |

Pregled negativnih ocjena od V. – VIII. razreda po nastavnim predmetima na kraju nastavne godine

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Razred | Broj učenika | | Negativne ocjene po nastavnim predmetima | | | | | | | | | | | |
| Uk. | Negat. ocjenjeni |
| HJ | EJ | M | Pr. | B | K | F | Pov. | Geo | TK | GK. | UK |
| V. | 78 | 5 |  |  |  |  |  |  |  | 2 | 3 |  |  | 5 |
| VI. | 82 | 9 |  | 5 | 6 |  |  |  |  |  | 2 |  |  | 13 |
| VII. | 57 | 4 |  | 1 | 2 |  |  |  |  | 1 | 1 |  |  | 5 |
| VIII. | 72 | 2 |  |  |  |  |  |  |  | 2 |  |  |  | 2 |
| **Ukupno** | **289** | **20** | **0** | **6** | **8** | **0** | **0** | **0** | **0** | **5** | **6** | **0** | **0** | **25** |

Svi učenici upućeni na dopunski rad su redovito pohađali nastavu i svi su ostvarili pozitivnu ocjenu.

Opći uspjeh učenika na kraju školske 2016./2017. godine (31.08.2017.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Razred | Uk. broj  učenika | Učenici koji prelaze u viši razred s uspjehom | | | | | | Pona-  vljači | Čl.  60. | Prosječna  ocjena |
| 5 | 4 | 3 | 2 | UK | % |
| I. | 77 | 61 | 16 |  |  | 77 | 100% |  |  | 4,68 |
| II.-IV. | 13 | 10 | 2 | 1 |  | 13 | 100% |  |  | 4,56 |
| II. | 70 | 48 | 18 | 4 |  | 70 | 100% |  |  | 4,56 |
| III. | 75 | 53 | 20 | 2 |  | 75 | 100% |  |  | 4,63 |
| IV. | 77 | 33 | 33 | 11 |  | 77 | 100% |  |  | 4,12 |
| **I. – IV.** | **312** | **205** | **89** | **18** | **0** | **312** | **100%** | **0** | **0** | **4,48** |
| V. | 78 | 21 | 24 | 32 | 1 | 78 | 100% |  |  | 3,83 |
| VI. | 82 | 25 | 33 | 24 |  | 82 | 100% |  |  | 3,90 |
| VII. | 57 | 19 | 16 | 22 |  | 57 | 100% |  |  | 3,85 |
| VIII. | 72 | 13 | 34 | 22 | 3 | 72 | 100% |  |  | 3,72 |
| **V. –VIII.** | **289** | **78** | **107** | **100** | **4** | **289** | **100%** | **0** | **0** | **3,82** |
| **Ukupno** | **601** | **283** | **196** | **118** | **4** | **601** | **100%** | **0** | **0** | **4,21** |
| **%** | | 47,09 | 32,61 | 19,63 | 0,67 |  | | | | |

1. **REALIZACIJA PLANA IZVANUČIONIČKE NASTAVE**

U GPPR škole i Školskom kurikulumu utvrđeni su planovi realizacije izvanučioničke nastave (ekskurzije, jednodnevni izleti, plan posjeta i izvanučioničke nastave – škole u prirodi) kojima su utvrđeni nositelji aktivnosti, vrijeme i mjesto aktivnosti, ciljevi i namjena aktivnosti, način realizacije i način financiranja aktivnosti.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Razred | Izleti (poludnevni i jednodnevni) | | Učeničke ekskurzije i škola u prirodi | | Posjete | | Izvanučionička nastava | | Kazališne predstave | |
| Planirano | Ostvareno | Planirano | Ostvareno | Planirano | Ostvareno | Planirano | Ostvareno | Planirano | Ostvareno |
| I. | 1 | 1 |  |  | 1 | 0 | 2 | 0 | 4 | 4 |
| II. | 1 | 1 |  |  | 1 | 1 | 1 | 0 | 3 | 3 |
| III. | 2 | 2 |  |  | 1 | 1 | 0 | 0 | 3 | 2 |
| IV. |  |  | 1 | 1 | 3 | 0 | 3 | 1 | 3 | 3 |
| V.-VIII. |  |  | 1 | 1 |  |  | 4 | 3 | 0 | 0 |
| V. |  |  |  |  |  |  |  |  | 1 | 1 |
| VI. |  |  |  |  |  |  |  |  | 1 | 1 |
| VII. |  |  | 1 | 1 | 1 | 0 |  |  | 1 | 1 |
| VIII. |  |  | 1 | 1 |  |  |  |  | 1 | 1 |
| **Ukupno** | **3** | **3** | **4** | **4** | **7** | **2** | **10** | **4** | **8** | **8** |

Ekskurzija učenika IV. razreda ostvarena je od 16. do 19. svibnja 2017. (Hrvatsko Zagorje, Zagreb, Međimurje, Podravina) sa ukupno 77 učenika.

Ekskurzija učenika VII. razreda ostvarena je od 28. kolovoza do 1. rujna 2017. godine (Slavonija, Vukovar) sa ukupno 51 učenikom.

Ekskurzija učenika 5. – 8. razreda izborne nastave iz talijanskog jezika (zajedno s OŠ kraljice Jelene) ostvarena je od 18. do 20. lipnja 2017. godine (Italija, Padova, Verona, Gardaland) sa ukupno 26 učenika iz naše škole.

Tri posjete organizirane su izvan planiranih aktivnosti i to: posjet učenika Novinarske grupe (7.a i b razreda) 9.06.2017. redakciji Solinske kronike (Dom Zvonimir); sudjelovanje u IZUN na temu Posejdonova zabavna igra (Interaktivna igra upoznavanja svoga grada) 7.04.2017. za dio učenika 7. i 8. razreda; projekt „Zdrav za 5“ – komponenta 2. – zaštita okoliša i prirode, Amfiteatar stare Salone, 7. a razred; sudjelovanje učenika 1. a i b razreda na festivalu znanosti organiziranom na PMF-u u Splitu dana 12. svibnja 2017. godine.

Od planiranih aktivnosti realizirano je slijedeće: poludnevni izleti 1. i 2. razreda, jednodnevni izleti 3. Razreda (jedan redovni i jedan nagradni 3.a i 3.b razred), učenička ekskurzija učenika 4. i 7. razreda te učenika izborne nastave iz talijanskog jezika u Italiji, projekt „Posjet 8. razreda Vukovaru“ u organizaciji Memorijalnog centra Domovinskog rata Vukovar, od planiranih 7 posjeta realizirane su samo 2 (nisu realizirane u 1., 4. i 7. razredu, zbog većih novčanih izdvajanja koja bi cjelokupan plan zahtijevao), dio planiranih oblika izvanučioničke nastave (od ukupno 10 realizirano 4, za učenike od 1. do 8. razreda), 8 od 8 planiranih kazališnih predstava.

Broj planiranih aktivnosti sličan je u odnosu na prethodne godine, ali je realiziran u manjem obimu (posebno se to donosi na planirane posjete), jer je aktivnosti trebalo provoditi striktno prema odredbama navedenog pravilnika, a vodilo se i računa o većim novčanim obvezama koje bi proizišle za roditelje.

Treba napomenuti da je iz izvješća učitelja vidljiv veliki interes i motiviranost učenika za ove vidove rada i aktivnosti.

1. **STANJE SIGURNOSTI, PROVEDBA PREVENTIVNIH PROGRAMA I MJERE ZAŠTITE UČENIKA**

Prema Pravilniku o načinu postupanja odgojno-obrazovnih školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, obveze škola su:

* sprječavanje nasilja između učenika, između učenika i radnika školske ustanove, između učenika i druge odrasle osobe;
* prijava povrede prava učenika stručnim tijelima školske ustanove;
* prijava povrede prava učenika nadležnim tijelima izvan školske ustanove;
* postupanje stručnih tijela školske ustanove prema žrtvama nasilja;
* postupanje stručnih tijela školske ustanove prema kršiteljima prava učenika;
* postupanje školske ustanove u suradnji s nadležnim tijelima izvan školske ustanove prema žrtvama nasilja;
* postupanje školske ustanove u suradnji s nadležnim tijelima izvan školske ustanove prema kršiteljima prava učenika.

Sukladno pravilniku škola redovito prati stanje sigurnosti, provedbu preventivnih programa i mjere zaštite učenika.

Stanje sigurnosti u školi je dobro.

Uslijed posljedica dugotrajne socio-ekonomske krize i društvene krize uočljiv je porast broja problema u obiteljima koji direktno utječu i na djecu. Uslijed toga pojavljuju se sitne krađe, češći sukobi među djecom, a u novije vrijeme i više nasilja putem društvenih mreža. Stalno se prati stanje sigurnosti i provode adekvatne mjere.

Osim toga Grad Solin osigurao je sredstva za izradu projektne dokumentacije izgradnje i uređenja prometnica koje predstavljaju pristupni put do škole (od ulice don Frane Bulića, ulicom sv. Nikole i Dudini), koja se planira proširiti za normalno prometovanje u dva smjera uz odgovarajući nogostup za pješake i kvalitetnu javnu rasvjetu. Tijekom ljeta 2017. godine započeli su navedeni radovi, čime će se bitno povećati razina sigurnosti učenika i djelatnika škole. Navedeni radovi planiraju se ostvariti etapno kroz tri godine. Ove godine otvoren je i novoizgrađeni pothodnik na ulici don Frane Bulića prije novog hotela koji je vrlo značajan za sigurnost učenika iz novih zgrada kod „Konzuma“.

Škola je prišla i izradi projekta i troškovnika građevinskog uređenja okoliša škole (pješačke staze, ograde, prometna regulacija, oborinske vode, školsko športsko igralište, neiskorišteni teren ispod školskog igrališta).

U cilju povećanja sigurnosti učenika i smanjenja broja učenika koji napuštaju školski prostor zbog marendi, organizirana je u suradnji s tvrtkom „Bobis“ organizirana podjela marendi u prostoru škole (ove godine u rasponu od 110 do 120 učenika po danu).

Problem predstavlja i ponašanje manjeg dijela učenika u školskom autobusu koji se ne pridržavaju uputa i zahtjeva vozača zbog čega bi istima mogle biti izrečene i pedagoške mjere sukladno Pravilniku o kućnom redu i Statutu škole jer se time ugrožava sigurnost drugih učenika i vozača.

Škola redovito provodi svoj preventivni školski program i druge preventivne aktivnosti koje su planirane u Školskom kurikulumu, ali i preventivne aktivnosti koje su planirane na razini Grada Solina za sve tri osnovne škole iz čega je ove godine proizišao vrlo značajan i kvalitetan projekt SIGURNA MREŽA – prevencija Internet nasilja kod djece.

Učitelji, stručni suradnici i ravnatelj škole svakodnevno surađuju s djecom i roditeljima, prate i upoznaju njihove probleme te se oni nastoje pravodobno i na što bolji način riješiti ili otkloniti.

Ravnatelj je zadovoljan postojećom razinom sigurnosti, provedbom različitih preventivnih aktivnosti i zaštitom prava učenika.

1. **PRIJEDLOG MJERA ZA STVARANJE ADEKVATNIJIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA**
2. Nastaviti i završiti postupak zemljišno-knjižnog upisa vlasništva terena škole u Vranjicu.
3. Nakon što je uspješno završen postupak zemljišno-knjižnog upisa vlasništva terena škole u Svetom Kaju započeti rad na izradi projekta dogradnje objekta škole (nove učionice, kabineti za učitelje, blagovaonica, informatička učionica, nova knjižnica i dr.) u skladu s Državnim pedagoškim standardom za osnovno školstvo.
4. Izrada projekta i rješavanje prometne regulacije i stanja prometnica u pristupu školi i oko objekta škole u Sv. Kaju, a u cilju što veće sigurnosti učenika i djelatnika škole i sigurnosti samog objekta škole.
5. Nastaviti s ostvarenjem projekta energetske učinkovitosti objekta matične škole i pripreme dokumentacije za apliciranje na natječaje za dodjelu sredstava.
6. Nastaviti s uređivanjem objekta matične i područne škole s ciljem unapređenja sigurnosnih, higijensko-sanitarnih i općenito radnih uvjeta rada učenika i zaposlenika škole.
7. Nastaviti realizaciju svih dosadašnjih projekata u koje je škola uključena (kroz GPPR škole i Školski kurikulum), kao i uključivanje u nove projekte.
8. Nastaviti s tehnološkim opremanjem škole i internetskim umrežavanjem objekata škole s ciljem unapređenja tog segmenta nastavnog procesa, ali stvaranja pretpostavki za početak primjene E-dnevnika.
9. Unapređivati suradnju škole (učitelji, SRS, ravnatelj i drugi zaposlenici) s učenicima, roditeljima i širom lokalnom zajednicom.
10. Intenzivirati i redovito obavljati procedure samovrednovanja rada škole i zaposlenika škole s naglaskom na mišljenja roditelja i učenika škole.
11. Posebno raditi na usavršavanju znanja, sposobnosti i vještina mlađeg nastavnog kadra koji je sve zastupljeniji u školi.

Ravnatelj:

\_\_\_\_\_\_\_\_\_\_\_\_\_\_\_\_\_

Đuro Baloević, prof.